ગામમાં ઘુસી સિંહ દ્વારા ગાયનું મારણ કર્યાની ઘટનાં ધારી તાલુકાનાં ખીસરી ગામે બની હતી ખીસરીનાં જયસુખભાઇ પાટડીયાની એક ગાય ઘર બહાર બાંધેલી હતી. ગઇ વહેલી સવારે એક સિંહ ગામમાં આવી ચડયો હતો. અને તેમનાં ઘર બહાર બાંધેલી ગાયને મારી નાખી હતી. આ ઉપરાંત સાવજો ગામમાં એક રેઢીયાર ગાયને પણ મારી નાખી હતી. આ દરમિયાન ગામલોકો જાગી જતાં સિંહ મારણ મુકી ચાલ્યો ગયો હતો. તાલુકા પંચાયતનાં સદસ્ય રમેશભાઇ ભારોલાએ આ અંગે વન વિભાગને જાણ કરતા આરએફઓ એ.વી.ઠાકર સ્ટાફ સાથે નીસરી દોડી ગયા હતા અને આગળની કાર્યવાહી શરૂ કરી હતી.